CELEX: 62012CA0429
Language: et
Date: 2014-01-16 00:00:00
Title: Kohtuasi C-429/12: Euroopa Kohtu (teine koda) 16. jaanuari 2014 . aasta otsus (Oberlandesgericht Innsbruck’i eelotsusetaotlus — Austria) — Siegfried Pohl versus ÖBB Infrastruktur AG (Eelotsusetaotlus — Võrdne kohtlemine töö saamisel ja kutsealale pääsemisel — Euroopa Liidu põhiõiguste harta artikkel 21 — ELTL artikkel 45 — Direktiiv 2000/78/EÜ — Erinev kohtlemine vanuse alusel — Kõrgemale palgaastmele määramise lähtekuupäeva kindlaksmääramine — Aegumistähtaeg — Tõhususe põhimõte)

22.3.2014   
            
            
               ET
            
            
               Euroopa Liidu Teataja
            
            
               C 85/8
            
         Euroopa Kohtu (teine koda) 16. jaanuari 2014. aasta otsus (Oberlandesgericht Innsbruck’i eelotsusetaotlus — Austria) — Siegfried Pohl versus ÖBB Infrastruktur AG
   (Kohtuasi C-429/12) (1)
   
   (Eelotsusetaotlus - Võrdne kohtlemine töö saamisel ja kutsealale pääsemisel - Euroopa Liidu põhiõiguste harta artikkel 21 - ELTL artikkel 45 - Direktiiv 2000/78/EÜ - Erinev kohtlemine vanuse alusel - Kõrgemale palgaastmele määramise lähtekuupäeva kindlaksmääramine - Aegumistähtaeg - Tõhususe põhimõte)
   2014/C 85/13
   Kohtumenetluse keel: saksa
   
      Eelotsusetaotluse esitanud kohus
   
   Oberlandesgericht Innsbruck
   
      Põhikohtuasja pooled
   
   
      Hageja: Siegfried Pohl
   
      Kostja: ÖBB Infrastruktur AG
   
      Ese
   
   Eelotsusetaotlus — Oberlandesgericht Innsbruck –EL lepingu artikli 6 lõike 3 ja Euroopa Liidu põhiõiguste harta artikli 21, ELTL artikli 45 ning nõukogu 27. novembri 2000. aasta direktiivi 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel (EÜT L 303, lk 16; ELT eriväljaanne 05/04, lk 79) tõlgendamine — Ajaline kohaldamisala — Ühinemisele eelnenud aeg — Raudteetranspordisektori töötajate tasustamine — Siseriiklikud õigusnormid ja kollektiivleping, mille kohaselt ei võeta tasustamisel arvesse enne 18. eluaasta täitumist töötatud aega — Töötaja pärast 18. eluaasta täitumist töötatud aja arvesse võtmine pooles ulatuses, kui töökogemus omandati mujal kui „peaaegu avalik-õigusliku” Austria ettevõtja või Austria raudteetranspordiettevõtja juures — Aegumistähtaeg
   
      Resolutsioon
   
   Liidu õigusega ja eelkõige tõhususe põhimõttega ei ole vastuolus selline siseriiklik õigusnorm nagu põhikohtuasjas, mis näeb ette 30-aastase aegumistähtaja — mis algab selle lepingu sõlmimisest, mille alusel oli kindlaks määratud kõrgemale palgaastmele määramise lähtekuupäev, või valesse palgajärku määramisest — töötaja õiguse suhtes nõuda nimetatud lähtekuupäeva kindlaksmääramiseks vajaliku eelnevalt töötatud aja ümberhindamist.
   
      (1)  ELT C 9, 12.1.2013.